**NYÍRKARÁSZ KÖZSÉGI ÖNKORMÁNYZAT**

**KÉPVISELŐ-TESTÜLETÉNEK**

**8/2014. (XI.12.)**

**önkormányzati rendelete**

**a szociális tűzifa támogatás helyi szabályairól**

Nyírkarász Község Önkormányzatának Képviselő-testülete az Alaptörvény 32. Cikk (2) bekezdése alapján, a települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014.(IX.25.) BM rendelet 2. § (1) bekezdésben kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 42. § (1) bekezdésében meghatározott feladatkörében eljárva a következőket rendeli el:

I. fejezet

A támogatásra vonatkozó általános szabályok

1. A rendelet célja, hatálya

1. § (1) A települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014.(IX.25.) BM rendelet alapján a központi költségvetés a helyi önkormányzatok szociális célú tűzifavásárláshoz kapcsolódó kiegészítő támogatást biztosított Nyírkarász Községi Önkormányzat számára.

(2) E rendelet célja, hogy Nyírkarász településen élők részére támogatást nyújtson szociális rászorultsága alapján, tekintettel a törvényi felhatalmazásra meghatározza a természetben nyújtott szociális ellátás, átmeneti segély, egyszeri tűzifa juttatás ellátási forma jogosultsági feltételeit, és az igénylés, odaítélés menetét.

(3) E rendelet hatálya kiterjed Nyírkarász Község közigazgatási területén életvitelszerűen lakó és ott lakcímmel rendelkező állampolgárokra.

2. A támogatás feltételei

2. § (1) Az önkormányzat vissza nem térítendő természetbeni támogatást -tűzifát- biztosít elsősorban annak a személynek, aki

a)      Lakásfenntartási támogatásra jogosult, vagy

b)     Aktív korúak ellátására (foglalkoztatást helyettesítő támogatás, vagy rendszeres szociális segély) jogosult, vagy

c) Időskorúak járadékára jogosult, vagy

d)     Adósságkezelési támogatáshoz kapcsolódó adósságcsökkentési támogatásra jogosult, vagy

e) Halmozottan hátrányos helyzetű gyermeket nevelő család.

(2) Az (1) bekezdésben foglaltakon túl az Önkormányzat vissza nem térítendő természetbeni támogatást - tűzifát - biztosíthat a rendelkezésre álló keret erejéig azon Nyírkarászi személyek számára, akik

a) Rendszeres gyermekvédelmi támogatásban részesül, vagy

b) 3 vagy annál több gyermeket nevel, vagy

c)      65 éven felüli egyedül élő nyugdíjas vagy

d)     Gyermekét egyedül neveli vagy

e)      Igazolható módon fennálló hiteltartozása van,mely létfenntartást veszélyezteti,

feltéve, hogy családjában a kérelem benyújtását megelőző hónapban az 1 főre jutó jövedelem az öregségi nyugdíj mindenkori legkisebb összegének háromszorosát (jelenleg 28.500 Ft) nem haladja meg.

(3) A tűzifa támogatás ugyanazon lakott ingatlanra csak egy jogosultnak állapítható meg, függetlenül a lakásban élő személyek és a háztartások számától. Amennyiben egy ingatlanról több kérelem érkezik, az elbírálás a kérelem beérkezésének sorrendjében történik.

3. § Háztartásonként legfeljebb 5 m3 tűzifa biztosítható.

4.§ (1) Nem jogosult szociális célú tűzifa támogatásra – függetlenül a 2. § -ban meghatározott feltétel teljesülésétől – az a személy, család

1. aki erdőgazdálkodó, erdőtulajdonos és az elmúlt 2 évben engedéllyel fakitermelést végzett.
2. azon ingatlan vonatkozásában, mely tűzifával egyáltalán nem fűthető.

(2) Az üresen álló, nem lakott ingatlanra, amelyben életvitelszerűen senki sem él, a támogatás nem kérhető.

II. Fejezet

3. A támogatás igénylésének menete

5. § (1) A támogatás megállapítása iránti eljárás az e rendelet 1. számú melléklete szerinti kérelemre indul.

(2) A kérelmeket 2014. november 30 napjáig lehet a Nyírkarászi Polgármesteri Hivatalba lehet benyújtani

(3) A kérelmek elbírálása a Polgármester hatáskörébe tartozik, aki a beérkezett kérelmekről

2014. december 15 napjáig határozattal dönt.

(4) A döntést követő 15 munkanapon belül a polgármester gondoskodik a tűzifa kiszállításáról.

(5) A tűzifa átvételét a jogosult a rendelet 2. számú mellékletét képező átvételi elismervény aláírásával igazolja.

6. § A támogatás kizárólagos forrása a BM rendelet 1. melléklete szerint az Önkormányzat számára megállapított 4.836.160 Ft kiegészítő támogatás, valamint az Önkormányzat által biztosított saját forrás. A forrás felhasználását követően benyújtott kérelmeket – függetlenül attól, hogy azok a 2. § meghatározott feltételeknek megfelelnek-e és a 5. §-ban meghatározott határidőre érkeztek-e – el kell utasítani.

III. Fejezet

Záró rendelkezések

7. §

(1) A rendelet 2014. november 13 napján lép hatályba, és 2015. április 1. napján hatályát veszti.

(2) A rendelet 2014. november 12. napján kihirdetésre került.

K.M.F.

Szalmási József Matyi Andrásné

polgármester megbízott jegyző

Ikt.sz : ………………….. 1. sz. melléklet az 8/2014/(XI.12) önkormányzati rendelethez

A kérelem benyújtható: 2014. november 30-ig.

**Kérelem**

(név) (szül. hely és idő: )

Nyírkarász ,............ u. ................. sz. alatti lakos kérem, hogy részemre Nyírkarász Község Önkormányzata Képviselő-testületének a a szociális tűzifa támogatás helyi szabályairól szóló 8/2014.(XI.12.) önkormányzati rendelete alapján szíveskedjenek természetbeni juttatásként tűzifát biztosítani.

A tűzifa támogatásra a rendelet szerint azért vagyok jogosult mert:\*

a) lakásfenntartási támogatásra vagyok jogosult, a megállapító határozat száma:

b) rendszeres szociális segélyben részesülők, a megállapító határozat száma.

c) foglalkoztatást helyettesítő támogatásban részesülők, a megállapító határozat száma.

d)     adósságkezelési támogatáshoz kapcsolódó adósságcsökkentési támogatásra vagyok jogosult, a megállapító határozat száma: ………………………………………………………

e) időskorúak járadékára vagyok jogosult, a megállapító határozat száma:…………………….

f)Halmozottan hátrányos helyzetű gyermeket nevelő család a megállapító határozat száma.

A rendelkezésre álló keret erejéig adható:

a) rendszeres gyermekvédelmi kedvezményben részesülők, a megállapító határozat száma.

b) 3 vagy annál több gyermeket nevelek, gyermekeim adatai:

1.    Név.  Szül.idő.

2.    Név.  Szülidő.

3.    Név.  Szülidő‑

4.    Név.  Szül.idő•

c) gyermekemet egyedül nevelem

d.) 65 éven felüli egyedül élő nyugdíjas vagyok,

e) igazolható módon fennálló hiteltartozásom van, mely létfenntartásomat veszélyezteti (**a hitelszerződést, banki igazolást csatolni szükséges,)**

*\* (megfelelő aláhúzandó és kitöltendő.)*

2. A kérelmező és a vele egy családban élő személyek adatai és jövedelme

|  |  |  |  |
| --- | --- | --- | --- |
| Név | Rokoni kapcsolata a kérelmezővel | Születési idő  (év, hó, nap) | Havi nettó jövedelem  (Ft) |
|  |  |  |  |
|  |  |  |  |
| Név | Rokoni kapcsolata a kérelmezővel | Születési idő  (év, hó, nap) | Havi nettó jövedelem  (Ft) |
|  |  |  |  |
|  |  |  |  |
|  |  |  |  |

***jövedelemigazolásokat mellékelni szükséges***

Nyírkarász, 2014.

………………………….

kérelmező

|  |
| --- |
| A szociális ellátás folyósítását igazolom.  Nyírkarász, 2014. ……………………..  …………………………….  ügyintéző |
| A Polgármester döntése:  Kérelmező részére ...................................... /2014. ( ) számú határozatommal  .............q tűzifát biztosítottam vissza nem térítendő természetbeni juttatásként.  Nyírkarász, 2014.  ……………………………………..  Szalmási József polgármester |
|  |
| 2. sz. melléklet a 8/2014.(XI.12.) önkormányzati rendelethez  **Átvételi elismervény**  (név) Nyírkarász, u. sz.  alatti lakos aláírásommal elismerem, hogy a mai napon Nyírkarász Község Önkormányzata Képviselő­testületének a tűzifa vásárlási támogatásról szóló /2014. (XI……..) önkormányzati rendelete alapján megállapított természetbeni juttatásként …….q mennyiségű tűzifát átvettem.  Nyírkarász, 2014. …………………….. |
| ……………………………………….. …………………………………………..  átadó átvevő |

**Részletes indokolás**

1. §-hoz

Ez a rendelkezés tartalmazza a rendelet célját és hatályát**.**

2-3-4. §-hoz

A szociális célú tűzifára jogosultak körét határozza meg. Az 46/2014. (IX. 25.) BM. rendelet előírja, hogy mely csoportot kell előnyben részesíteni a támogatás odaítélésénél.

5-6 §

E §-ok a támogatás igénylésének, a kérelmek elbírálásának menetét, valamint a rendelkezésre álló forrást tartalmazza.

7. §-hoz

A rendelet hatálybalépését és hatályon kívül helyezését határozza meg. Mivel ez a rendelet, csak az idei évben meghatározott támogatásra érvényes, ezért az elszámolást követően célszerű a rendeletet rögtön hatályon kívül helyezni.

**Előzetes hatásvizsgálat**

**1.Társadalmi hatások**

A rendelet-tervezet azokat a családokat támogatja, akiknek a téli tüzelő megvásárlása jelentős, akár létfenntartásukat is veszélyeztető anyagi terhet jelent.

**2 Gazdasági, költségvetési hatások**

A rendelet végrehajtásánál az önkormányzatot terheli a vállalt önerő, valamint a kiszállítás költsége.

**3. Környezeti következmények, hatások**

A tűzifa elégetése nem okoz akkora légszennyezettséget, mint az esetleg a szegényebb családok által használt anyagok

**4. Egészségügyi következmények, hatások**

A rendeletben foglaltak végrehajtásának egészségügyi következményei nincsenek.

**5. Adminisztratív terheket befolyásoló hatások**

A rendelet végrehajtása átmenetileg nagyobb munkaterhet ró a Polgármesteri Hivatal munkatársaira, ugyanis a napi feladatok ellátása mellett a határozatok meghozatala is rájuk hárul. Ugyanakkor többlet feladatok jelent azon személy részére, akik a szállítással és a tűzifa átadásával kapcsolatosa teendőket intézi.

**6 A jogszabály megalkotásának szükségessége, a jogalkotás elmaradásának várható következményei**

A települési önkormányzatok szociális célú tüzelőanyag vásárláshoz kapcsolódó kiegészítő támogatásáról szóló 46/2014.(IX.25.) BM rendelet alapján helyi rendelet megalkotása szükséges. Amennyiben az önkormányzat a támogatási összeget a fenti célra nem, vagy csak részben tudja felhasználni, annak maradványát köteles visszafizetni a központi költségvetés részére.

**7. A jogszabály** **alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, tárgyi, szervezeti, pénzügyi feltételek rendelkezésre állnak.